
ІС-ШАРАЛАР ЖОСПАРЫ

	№
	Сыбайлас жемқорлық тәуекелдерінің туындауына ықпал ететін анықталған себептер мен жағдайлар
	Оларды жою және барынша азайту жөніндегі іс-шаралар
	Жауаптылар
	
Орындалу мерзімі


	
Аяқтау нысаны / орындалғаны туралы белгі



	1
	№ 232 Қағидаларда: 23 және 15-тармақтар арасындағы қайшылық. Қосымша құжаттарды ұсыну үшін 25 жұмыс күні мерзімі белгіленген, ал мемлекеттік қызмет көрсету мерзімі тек 5 жұмыс күніне ұзартылады.
	Комитетке № 232 Қағидалардың 23-тармағына мынадай өзгерістер мен толықтырулар енгізу жөнінде ұсыныстар енгізу:

23-тармақтан «және жеке табыс салығының» деген сөздерді алып тастау;
23-тармақтан «хабарламаны немесе ұялы байланыстың абоненттік құрылғысына SMS-хабарламаны алған күннен бастап жиырма бес жұмыс күні ішінде» деген сөздерді алып тастау.
	Зейнетақы және әлеуметтік қамсыздандыру бөлімі


	2026 жылдың III–IV тоқсаны 
	Комитетке ұсыныстар енгізу туралы хат

	2
	№ 232 Қағидалардың 15-тармағы мемлекеттік тілдегі нұсқасында орыс тіліндегі нұсқасына сәйкес келмейді.
	№ 232 Қағидалардың 15-тармағына «міндетті медициналық сақтандыру қорына аударымдардың және/немесе жарналардың» деген сөздерді алып тастау бөлігінде толықтыру енгізу туралы ұсыныстар жолдау. 
	Зейнетақы және әлеуметтік қамсыздандыру бөлімі

	3
	Аанықталған бұзушылықтарды жою туралы нұсқаманың орындалғаны жөніндегі ақпарат ұсынылмаған немесе бұзушылықтар жойылмаған жағдайда, әлеуметтік қорғау жөніндегі мемлекеттік инспекторлар жоспардан тыс тексеру тағайындауға және Қазақстан Республикасы Әкімшілік құқық бұзушылық туралы кодексінің 462-бабына сәйкес бақылау субъектісін әкімшілік жауапкершілікке тарту үшін хаттаманы сотқа жолдауға құқылы.
Алайда, Қазақстан Республикасының Әлеуметтік кодексінде әлеуметтік қорғау жөніндегі мемлекеттік инспекторлардың берілген нұсқамалардың орындалуын мәжбүрлеп қамтамасыз ету мақсатында сотқа жүгіну құқығы көзделмеген.
	Қазақстан Республикасының Әлеуметтік кодексінің 260-бабына толықтыру енгізу туралы ұсыныспен Комитетке хат жолдау:
«Анықталған бұзушылықтарды жою туралы нұсқама орындалмаған жағдайда, оны мәжбүрлеп орындату үшін материалдарды сотқа жолдау».


	Әлеуметтік қорғау саласындағы бақылау бөлімі
	2026 жылдың III–IV тоқсаны
	Комитетке ұсыныстар енгізу туралы хат

	4
	2023 жылғы 29 маусымдағы № 260 «Медициналық-әлеуметтік сараптама жүргізу қағидаларын бекіту туралы» бұйрықпен бекітілген Медициналық-әлеуметтік сараптама жүргізу қағидаларының 20-тармағының 2) тармақшасына сәйкес, сараптамалық қорытынды МӘС актісі сырттай проактивті куәландыруға келіп түскен күннен бастап 3 (үш) жұмыс күні ішінде шығарылады.
	Медициналық-әлеуметтік сараптама жүргізу қағидаларына өзгеріс енгізу туралы ұсыныспен Комитетке хат жолдау:
«Сырттай проактивті куәландыру кезінде сараптамалық қорытынды МӘС актісі экстерриториялық сарапшыларға бөлінген күннен бастап 3 (үш) жұмыс күні ішінде шығарылады».
	МӘС әдіснама және бақылау бөлімі

	5
	Медициналық-әлеуметтік сараптама жүргізу қағидаларының 23-тармағына сәйкес, МӘС жүргізу кезінде диагнозды және функционалдық бұзылыстардың дәрежесін нақтылауды талап ететін даулы сараптамалық мәселелерді шешу үшін МӘС әдіснамасы және бақылау бөлімдерінің отырысына консультанттар (кардиологтар, онкологтар, офтальмологтар, педиатрлар, психологтар және басқа да бейінді мамандар) шақырылады.


	Медициналық-әлеуметтік сараптама жүргізу қағидаларына өзгеріс енгізу туралы ұсыныспен Комитетке хат жолдау:
«МӘС әдіснамасы және бақылау бөлімінде шағымды қарау кезінде, қажеттілік болған жағдайда және 031/у нысанында көрсетілген деректерде, мамандардың қорытындыларында, ауру тарихынан үзінділерде және жүргізілген тексерулер нәтижелерінде қарама-қайшы мәліметтер болған жағдайларда консультанттар (кардиологтар, онкологтар, офтальмологтар, педиатрлар, психологтар және басқа да бейінді мамандар) шақырылады».

	6
	Медициналық-әлеуметтік сараптама жүргізу қағидаларының 31-тармағы 2) тармақшасына сәйкес, қайта куәландыру мерзімінсіз мүгедектік мынадай жағдайларда белгіленеді:
2) ағза функцияларының тұрақты, қайтымсыз өзгерістері мен бұзылулары, жүргізілген оңалту іс-шараларының, оның ішінде хирургиялық емдеудің және/немесе ағзаларды трансплантациялаудың толық көлемде жүргізілуіне қарамастан, тиімсіздігі, мүгедектік тобының тұрақтылығы және бірінші топтағы мүгедектігі бар адамды кемінде төрт жыл, екінші топты – кемінде бес жыл, үшінші топты – кемінде алты жыл динамикалық бақылау болған кезде, осы Қағидаларға 7-2-қосымшаға сәйкес он сегіз жастан асқан адамдарға мүгедектік 5 жыл мерзімге белгіленетін аурулар, ақаулар тізбесінде көрсетілген жағдайларды қоспағанда.
	Медициналық-әлеуметтік сараптама жүргізу қағидаларына өзгеріс енгізу туралы ұсыныспен Комитетке хат жолдау:
«Қағидалардың 31-тармағынан «осы Қағидаларға 7-2-қосымшаға сәйкес он сегіз жастан асқан адамдарға мүгедектік 5 жыл мерзімге белгіленетін аурулар, ақаулар тізбесінде көрсетілген жағдайларды қоспағанда» деген сөздерді алып тастау».

	Медициналық-әлеуметтік сараптама жүргізу қағидаларына 7-2-қосымшаның 6-тармағына сәйкес, ағзалар мен организм жүйелерінің функциялары айқын дәрежеде бірнеше рет бұзылған (екі аяқта да созылмалы артериялық жеткіліксіздіктің IV сатысы, пролиферативті ретинопатия, созылмалы бүйрек ауруының 3–5-сатылары бар) 1 немесе 2 типті қант диабеті кезінде мүгедектік 5 жыл мерзімге белгіленеді.
	Медициналық-әлеуметтік сараптама жүргізу қағидаларына өзгеріс енгізу туралы ұсыныспен Комитетке хат жолдау:

Созылмалы бүйрек ауруының 3–4-сатылары ағзалар мен организм жүйелері функцияларының айқын дәрежедегі бұзылыстарына жатпайтындығына байланысты «1 немесе 2 типті қант диабеті кезінде ағзалар мен организм жүйелерінің функциялары айқын дәрежеде бірнеше рет бұзылған (екі аяқта да созылмалы артериялық жеткіліксіздіктің IV сатысы, пролиферативті ретинопатия, жақсы көретін көзде көру жітілігінің жарықты сезуден, қол қозғалысын ажыратудан 0,03-ке дейін төмендеуі және/немесе жақсы көретін көзде көру алаңының фиксация нүктесінен барлық бағытта 15 градусқа дейін тарылуы, созылмалы бүйрек ауруының 5-сатысы бар) жағдайларда мүгедектік белгіленеді» деп өзгерту.

Ескерту: Іс-шаралар 2025 жылы жүргізілген сыбайлас жемқорлық тәуекелдеріне ішкі талдау нәтижелері туралы талдамалық анықтама негізінде әзірленді. Анықтамада сыбайлас жемқорлық құқық бұзушылық фактілері мен жүйелі сыбайлас жемқорлық тәуекелдері анықталған жоқ.

